มีความเสี่ยงครั้งล่าสุดประมาณ 5 เดือนที่แล้ว และเพิ่งไปตรวจ hiv ที่คลินิกนิรนาม ตรวจแบบรอฟังผล 1 ชั่วโมง ซึ่งผลออกมาเป็นลบ แต่ในช่วง 2 สัปดาห์ก่อนการตรวจ ได้กินยาคลายกล้ามเนื้อ และยาแก้ปวดไอบูโปรเฟน (กินบ้าง หยุดบ้าง) อยากทราบว่าการกินยาทั้ง 2 จะมีผลต่อการตรวจป่าวคับ
สวัสดีค่ะ การตรวจว่ามีเชื้อ hiv หรือไม่นั้นจะมีทั้งการตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง การตรวจภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือนดังนั้นหากเสี่ยงมา 5 เดือนแล้ว ตรวจด้วยวิธีใด ก็น่าจะให้ผลที่แน่นอนได้ การใช้ยาคลายกล้ามเนื้อและยาแก้ปวดก่อนหน้านั้น ไม่ได้มีผลใดๆต่อค่าเลือดค่ะ ถ้ามีเชื้อ อย่างไรก็น่าจะตรวจเจอในช่วงเวลาดังกล่าว